title: Εκτελεστικός κανονισμός (ΕΕ) 2015/2093 της Επιτροπής, της 18ης Νοεμβρίου 2015, περί τροποποίησης του κανονισμού (ΕΚ) αριθ. 718/2007 για την εφαρμογή του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (ΜΠΒ)

text:
               20.11.2015

               EL

               Επίσημη Εφημερίδα της Ευρωπαϊκής Ένωσης

               L 303/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2093 ΤΗΣ ΕΠΙΤΡΟΠΉΣ
   της 18ης Νοεμβρίου 2015
   περί τροποποίησης του κανονισμού (ΕΚ) αριθ. 718/2007 για την εφαρμογή του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (ΜΠΒ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1085/2006 του Συμβουλίου, της 17ης Ιουλίου 2006, για τη θέσπιση μηχανισμού προενταξιακής βοήθειας (ΜΠΒ) (1), και ιδίως το άρθρο 3 παράγραφος 3,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1085/2006 (κανονισμός ΜΠΒ) καθορίζει τους στόχους και τις βασικές αρχές όσον αφορά την προενταξιακή βοήθεια σε υποψήφιες και δυνάμει υποψήφιες χώρες. Οι λεπτομερείς κανόνες για την εφαρμογή της προενταξιακής βοήθειας καθορίζονται στον κανονισμό (ΕΚ) αριθ. 718/2007 της Επιτροπής (2).

               (2)

               Μολονότι ο κανονισμός ΜΠΒ ίσχυε μόνο μέχρι την 31η Δεκεμβρίου 2013, εξακολουθεί να ρυθμίζει την εφαρμογή των αναλήψεων υποχρεώσεων που έχουν εγγραφεί έως και την 31η Δεκεμβρίου 2013. Επιπλέον, το άρθρο 212 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (3) προβλέπει ότι το άρθρο 166 παράγραφος 3 του κανονισμού (ΕΚ, Ευρατόμ) αριθ. 1605/2002 του Συμβουλίου (4) εξακολουθεί να εφαρμόζεται στις αναλήψεις υποχρεώσεων που παραμένουν διαθέσιμες έως και την 31η Δεκεμβρίου 2018.

               (3)

               Ο κανονισμός (ΕΕ, Ευρατόμ) αριθ. 966/2012 προέβλεψε τη δυνατότητα για την Επιτροπή να συστήνει και να διαχειρίζεται καταπιστευματικά ταμεία της Ένωσης για εξωτερική δράση. Τα εν λόγω καταπιστευματικά ταμεία της Ένωσης θα μπορούσαν να αποτελέσουν ένα κατάλληλο μέσο για την εφαρμογή της προενταξιακής βοήθειας με σκοπό την επίτευξη των στόχων του κανονισμού ΜΠΒ, ιδίως δε των στόχων που αφορούν τη βοήθεια για τη μεταβατική περίοδο και τη θεσμική ανάπτυξη, την περιφερειακή ανάπτυξη και την ανάπτυξη των ανθρώπινων πόρων.

               (4)

               Η χρήση καταπιστευματικού ταμείου της Ένωσης για εξωτερική δράση θα μπορούσε συνεπώς να αποτελέσει ενδεδειγμένο τρόπο για την οργάνωση βοήθειας στο πλαίσιο της κρίσης στη Συρία. Από την έναρξη της κρίσης στη Συρία η Τουρκία έχει αναλάβει σημαντικές προσπάθειες για τη φιλοξενία ενός αυξανόμενου αριθμού προσφύγων, που ξεπέρασαν τα 2 εκατ. άτομα τον Οκτώβριο του 2015. Ως εκ τούτου, η χώρα είναι αντιμέτωπη με την πρόκληση της αντιμετώπισης των βραχυπρόθεσμων ανθρωπιστικών αναγκών των προσφύγων, συμπεριλαμβανομένων των ανηλίκων και των ευάλωτων ατόμων, αλλά αντιμετωπίζει επίσης και πιο μεσοπρόθεσμες και μακροπρόθεσμες προκλήσεις που αφορούν ιδίως -στις περιφέρειες που φιλοξενούν το μεγαλύτερο μέρος των προσφύγων- τις κοινωνικές υπηρεσίες, την ανταγωνιστικότητα και τις υποδομές, καθώς και την πρόσβαση στην εκπαίδευση, συμπεριλαμβανομένων των προσφύγων.

               (5)

               Η αποτελεσματικότητα της βοήθειας της Ένωσης που παρέχεται στην Τουρκία βάσει των συνιστωσών του ΜΠΒ που αφορούν την περιφερειακή ανάπτυξη και την ανάπτυξη ανθρώπινων πόρων θα μπορούσε να αυξηθεί, ώστε να αντιμετωπιστούν οι προκλήσεις που περιγράφονται ανωτέρω, εάν η ενίσχυση επρόκειτο να τεθεί σε εφαρμογή από το Περιφερειακό Καταπιστευματικό Ταμείο που συστάθηκε για την αντιμετώπιση της κρίσης στη Συρία. Το Περιφερειακό Καταπιστευματικό Ταμείο συστάθηκε με την απόφαση C(2014) 9615 (5) με διάρκεια 60 μηνών. Όλες οι χρηματοδοτικές συνεισφορές της Ένωσης στο Περιφερειακό Καταπιστευματικό Ταμείο θα πρέπει να συμμορφώνονται με τα αντίστοιχα χρηματοδοτικά μέσα που συμβάλλουν σε αυτό, μεταξύ άλλων όσον αφορά το γεωγραφικό πεδίο εφαρμογής.

               (6)

               Η συνιστώσα του ΜΠΒ που αφορά την περιφερειακή ανάπτυξη μπορεί να συμβάλει στη χρηματοδότηση της κατηγορίας δράσεων που προβλέπονται στον κανονισμό (ΕΚ) αριθ. 1080/2006 του Ευρωπαϊκού Κοινοβουλίου και του Συμβουλίου (6). Αυτή η κατηγορία δράσεων περιλαμβάνει την προώθηση: της καινοτομίας και της επιχειρηματικότητας· των επενδύσεων που συνδέονται με τον εφοδιασμό σε νερό και τη διαχείριση των υδάτων και των αποβλήτων· της επεξεργασίας λυμάτων και της ποιότητας του αέρα· των επενδύσεων στην εκπαίδευση, συμπεριλαμβανομένης της επαγγελματικής κατάρτισης· και των επενδύσεων στον τομέα της υγείας και των κοινωνικών υποδομών που συμβάλλουν στην περιφερειακή και τοπική ανάπτυξη.

               (7)

               Η συνιστώσα του ΜΠΒ που αφορά την ανάπτυξη των ανθρώπινων πόρων μπορεί να συμβάλει στη χρηματοδότηση της κατηγορίας δράσεων που προβλέπονται βάσει του κανονισμού (ΕΚ) αριθ. 1081/2006 του Ευρωπαϊκού Κοινοβουλίου και του Συμβουλίου (7). Αυτή η κατηγορία δράσεων περιλαμβάνει μέτρα που αποσκοπούν στην ενισχυμένη συμμετοχή στη διά βίου εκπαίδευση και κατάρτιση, περιλαμβάνοντας μεταξύ άλλων ενέργειες που στοχεύουν στη μείωση της πρόωρης εγκατάλειψης του σχολείου και στην αύξηση της πρόσβασης στη βασική, επαγγελματική και ανώτατη εκπαίδευση και κατάρτιση.

               (8)

               Λαμβάνοντας υπόψη όλα τα ως άνω, ενδείκνυται να προβλεφθεί η δυνατότητα χρήσης καταπιστευματικών ταμείων της Ένωσης, που συστάθηκαν βάσει του άρθρου 187 του κανονισμού (ΕΕ, Ευρατόμ) αριθ. 966/2012 του Συμβουλίου, για την εφαρμογή της προενταξιακής βοήθειας.

               (9)

               Ειδικότερα, είναι αναγκαίο να προβλεφθούν οι κανόνες που αφορούν τον σχεδιασμό, τον προγραμματισμό, την κατάρτιση εκθέσεων, την παρακολούθηση και τη σύνταξη αιτήσεων πληρωμής, καθώς και τη διαχείριση της συνεισφοράς του καταπιστευματικού ταμείου της Ένωσης κατά την επιδίωξη των στόχων της προενταξιακής βοήθειας στο πλαίσιο των αντίστοιχων τομέων του προγράμματος, ιδίως σε ό,τι αφορά την εκτέλεση του προϋπολογισμού, τη δημοσιότητα και την επιλεξιμότητα.

               (10)

               Για να καταστεί δυνατή η ταχεία εφαρμογή των μέτρων που προβλέπονται στον παρόντα κανονισμό, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ΜΠΒ ΙΙ που έχει συσταθεί δυνάμει του άρθρου 13 του κανονισμού (ΕΕ) αριθ. 231/2014 του Ευρωπαϊκού Κοινοβουλίου και του Συμβουλίου (8).

               (12)

               Συνεπώς, ο κανονισμός (ΕΚ) αριθ. 718/2007 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 718/2007 τροποποιείται ως εξής:

               1)

               Στο άρθρο 65 προστίθεται μια νέα παράγραφος 4:
               «4.   Η βοήθεια στο πλαίσιο αυτής της συνιστώσας μπορεί επίσης να παρέχεται με συνεισφορά σε καταπιστευματικό ταμείο της Ένωσης για την εξωτερική δράση (συνεισφορά σε καταπιστευματικό ταμείο), που έχει συσταθεί σύμφωνα με το άρθρο 187 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (9), προς επίτευξη των στόχων που καθορίζονται στα σχετικά προγράμματα, εντός της αντίστοιχης περιοχής του προγράμματος.

                  (9)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).»."

               2)

               Στο άρθρο 147 παράγραφος 1, το στοιχείο γ) τροποποιείται ως εξής:

                           α)

                           το σημείο vii) αντικαθίσταται με το ακόλουθο κείμενο:

                                       «vii)

                                       επενδύσεις στην εκπαίδευση και στην κατάρτιση, συμπεριλαμβανομένης της επαγγελματικής κατάρτισης,»·

                           β)

                           προστίθεται το ακόλουθο σημείο viii):

                                       «viii)

                                       επενδύσεις στον τομέα της υγείας και των κοινωνικών υποδομών που συμβάλλουν στην περιφερειακή και τοπική ανάπτυξη.».

               3)

               Παρεμβάλλεται το ακόλουθο άρθρο 159α:
               «Άρθρο 159α
               Συνεισφορά σε καταπιστευματικό ταμείο της Ένωσης για την εξωτερική δράση
               1.   Βάσει των συνιστωσών που αφορούν την περιφερειακή ανάπτυξη και την ανάπτυξη των ανθρωπίνων πόρων, προς επίτευξη των στόχων που καθορίζονται στο σχετικό επιχειρησιακό πρόγραμμα εντός της αντίστοιχης περιοχής του προγράμματος, οι δράσεις μπορούν να υλοποιούνται μέσω συνεισφορών στα καταπιστευματικά ταμεία της ΕΕ.
               2.   Όσον αφορά τη συνεισφορά στο καταπιστευματικό ταμείο, το σχετικό επιχειρησιακό πρόγραμμα περιλαμβάνει μόνο τις ακόλουθες πληροφορίες:

                           α)

                           συνοπτική αξιολόγηση της συνάφειας της συνεισφοράς με τους στόχους του καταπιστευματικού ταμείου·

                           β)

                           για τη συνιστώσα που αφορά την περιφερειακή ανάπτυξη, πληροφορίες σχετικά με τον άξονα προτεραιότητας ενιαίας πράξης, με αναφορά επίσης στους άλλους άξονες προτεραιότητας όσον αφορά τις επιλέξιμες δαπάνες, οι οποίες μπορεί επίσης να καλύπτουν ένα μέρος από το κόστος διαχείρισης του καταπιστευματικού ταμείου, όπως προβλέπεται στο άρθρο 187 παράγραφος 7 του κανονισμού (ΕΕ, Ευρατόμ) αριθ. 966/2012·

                           γ)

                           για τη συνιστώσα που αφορά την περιφερειακή ανάπτυξη, πληροφορίες σχετικά με το μέτρο ενιαίας πράξης στο πλαίσιο του άξονα προτεραιότητας με αναφορά επίσης στα άλλα μέτρα του εν λόγω άξονα προτεραιότητας όσον αφορά τις επιλέξιμες δαπάνες, οι οποίες μπορεί επίσης να καλύπτουν ένα μέρος από το κόστος διαχείρισης του καταπιστευματικού ταμείου, όπως προβλέπεται στο άρθρο 187 παράγραφος 7 του κανονισμού (ΕΕ, Ευρατόμ) αριθ. 966/2012·

                           δ)

                           την επισήμανση του καταπιστευματικού ταμείου ως τελικού δικαιούχου·

                           ε)

                           το ύψος των εισφορών.

                     3.   Τα άρθρα 150 και 157 δεν εφαρμόζονται στις συνεισφορές του καταπιστευματικού ταμείου.
               4.   Η συνεισφορά στο καταπιστευματικό ταμείο δεν υπόκειται σε εκ των προτέρων ελέγχους σύμφωνα με το άρθρο 14· σε παρακολούθηση από την τομεακή επιτροπή παρακολούθησης σύμφωνα με τα άρθρα 59, 167 και 169· στη διαδικασία για την επιλογή των ενεργειών που προβλέπεται στο άρθρο 158· και σε αξιολόγηση σύμφωνα με το άρθρο 166.
               5.   Η σχετική συμφωνία χρηματοδότησης μεταξύ της Επιτροπής και της δικαιούχου χώρας καθορίζει λεπτομερείς κανόνες εφαρμογής όσον αφορά τη συνεισφορά του καταπιστευματικού ταμείου. Κατά περίπτωση, το σχετικό επιχειρησιακό πρόγραμμα μπορεί επίσης να καθορίζει τους κανόνες αυτούς.
               Οι λεπτομέρειες εφαρμογής αφορούν ιδίως:

                           α)

                           τις υποχρεώσεις των αρχών της δικαιούχου χώρας·

                           β)

                           την υποβολή εκθέσεων, την αξιολόγηση και την παρακολούθηση·

                           γ)

                           διατάξεις που προβλέπουν ότι το ποσό της συμμετοχής ή μέρους αυτής πρέπει να επιστραφεί, ανάλογα με την περίπτωση, στο αντίστοιχο πρόγραμμα σε περίπτωση εκκαθάρισης του καταπιστευματικού ταμείου, σύμφωνα με το άρθρο 187 παράγραφος 5 του κανονισμού (ΕΕ, Ευρατόμ) αριθ. 966/2012.

                     6.   Οι σχετικές με το καταπιστευματικό ταμείο δαπάνες είναι επιλέξιμες από την ημερομηνία της σύστασης του συγκεκριμένου καταπιστευματικού ταμείου.
               Κατά το κλείσιμο, η πιστοποιημένη δήλωση δαπανών εμφανίζει το συνολικό ποσό της συνεισφοράς για το οποίο έχει ληφθεί απόφαση κατανομής των κονδυλίων σε επιμέρους δράσεις από το επιχειρησιακό συμβούλιο του καταπιστευματικού ταμείου έως και την 31η Δεκεμβρίου 2017, για την επιδίωξη των στόχων που αναφέρονται στο σχετικό πρόγραμμα και εντός της αντίστοιχης περιοχής του προγράμματος.
               7.   Για αίτηση πληρωμής για ενδιάμεση πληρωμή ως συνεισφορά στο καταπιστευματικό ταμείο από αναλήψεις υποχρεώσεων που έχουν εγγραφεί στον προϋπολογισμό έως και την 31η Δεκεμβρίου 2012, η τελευταία φράση του άρθρου 161 παράγραφος 1 τρίτο εδάφιο δεν εφαρμόζεται.
               Ο εθνικός διατάκτης πιστοποιεί στην πιστοποιημένη δήλωση δαπανών που υποβάλλεται έως και την 31η Δεκεμβρίου 2015 ότι η συνεισφορά καταβλήθηκε στο καταπιστευματικό ταμείο που προσδιορίζεται στο σχετικό πρόγραμμα.».

         Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Νοεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 210 της 31.7.2006, σ. 82.

      (2)  Κανονισμός (ΕΚ) αριθ. 718/2007 της Επιτροπής, της 12ης Ιουνίου 2007, για την εφαρμογή του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (ΜΠΒ) (ΕΕ L 170 της 29.6.2007, σ. 1).

      (3)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).

      (4)  Κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 248 της 16.9.2002, σ. 1).

      (5)  Απόφαση C(2014) 9615 της Επιτροπής της 10ης Δεκεμβρίου 2014 για την ίδρυση Περιφερειακού Καταπιστευματικού Ταμείου της Ευρωπαϊκής Ένωσης για την αντιμετώπιση της συριακής κρίσης, «Ταμείο Madad».

      (6)  Κανονισμός (ΕΚ) αριθ. 1080/2006 του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για το Ευρωπαϊκό Ταμείο Περιφερειακής Ανάπτυξης (ΕΕ L 210 της 31.7.2006, σ. 1).

      (7)  Κανονισμός (ΕΚ) αριθ. 1081/2006 του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για το Ευρωπαϊκό Κοινωνικό Ταμείο (ΕΕ L 210 της 31.7.2006, σ. 12).

      (8)  Κανονισμός (ΕΕ) αριθ 231/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για τη θέσπιση Μηχανισμού Προενταξιακής Βοήθειας (ΜΠΒ ΙΙ) (ΕΕ L 77 της 15.3.2014, σ. 11).


title: Εκτελεστικός κανονισμός (ΕΕ) αριθ. 1309/2014 της Επιτροπής, της 9ης Δεκεμβρίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               10.12.2014

               EL

               Επίσημη Εφημερίδα της Ευρωπαϊκής Ένωσης

               L 353/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1309/2014 ΤΗΣ ΕΠΙΤΡΟΠΉΣ
   της 9ης Δεκεμβρίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Δεκεμβρίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  65,0

                  IL

                  116,6

                  MA

                  82,6

                  TN

                  139,2

                  TR

                  107,0

                  ZZ

                  102,1

                  0707 00 05

                  AL

                  63,5

                  EG

                  191,6

                  JO

                  258,6

                  MA

                  164,1

                  TR

                  137,5

                  ZZ

                  163,1

                  0709 93 10

                  MA

                  67,0

                  TR

                  126,4

                  ZZ

                  96,7

                  0805 10 20

                  AR

                  35,3

                  MA

                  68,6

                  SZ

                  37,7

                  TR

                  61,9

                  UY

                  32,9

                  ZA

                  47,9

                  ZW

                  33,1

                  ZZ

                  45,3

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  IL

                  107,2

                  JM

                  168,3

                  TR

                  76,7

                  ZZ

                  117,4

                  0805 50 10

                  TR

                  71,7

                  ZZ

                  71,7

                  0808 10 80

                  BA

                  32,4

                  BR

                  54,7

                  CA

                  135,6

                  CL

                  79,5

                  NZ

                  96,9

                  US

                  93,0

                  ZA

                  99,9

                  ZZ

                  84,6

                  0808 30 90

                  CN

                  82,9

                  TR

                  174,9

                  ZZ

                  128,9

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (EE) αριθ. 1337/2013 της Επιτροπής, της 13ης Δεκεμβρίου 2013 , για τη θέσπιση κανόνων εφαρμογής του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου όσον αφορά την ένδειξη της χώρας καταγωγής ή του τόπου προέλευσης για τα νωπά, διατηρημένα με απλή ψύξη ή κατεψυγμένα κρέατα χοιροειδών, προβατοειδών, αιγοειδών και πουλερικών

text:
               14.12.2013

               EL

               Επίσημη Εφημερίδα της Ευρωπαϊκής Ένωσης

               L 335/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 1337/2013 ΤΗΣ ΕΠΙΤΡΟΠΉΣ
   της 13ης Δεκεμβρίου 2013
   για τη θέσπιση κανόνων εφαρμογής του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου όσον αφορά την ένδειξη της χώρας καταγωγής ή του τόπου προέλευσης για τα νωπά, διατηρημένα με απλή ψύξη ή κατεψυγμένα κρέατα χοιροειδών, προβατοειδών, αιγοειδών και πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με την παροχή πληροφοριών για τα τρόφιμα στους καταναλωτές, την τροποποίηση των κανονισμών (ΕΚ) αριθ. 1924/2006 και (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου και την κατάργηση της οδηγίας 87/250/ΕΟΚ της Επιτροπής, της οδηγίας 90/496/ΕΟΚ του Συμβουλίου, της οδηγίας 1999/10/ΕΚ της Επιτροπής, της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, των οδηγιών 2002/67/ΕΚ και 2008/5/ΕΚ της Επιτροπής και του κανονισμού (ΕΚ) αριθ. 608/2004 της Επιτροπής (1), και ιδίως το άρθρο 26 παράγραφος 8,
   Εκτιμώντας τα ακόλουθα:

               (1)

               Το άρθρο 26 παράγραφος 2 του κανονισμού (ΕΕ) αριθ. 1169/2011 καθορίζει την υποχρέωση να αναγράφονται η χώρα καταγωγής ή ο τόπος προέλευσης στην επισήμανση των κρεάτων που υπάγονται στους κωδικούς της συνδυασμένης ονοματολογίας που αναφέρονται στο παράρτημα XI του εν λόγω κανονισμού, δηλαδή των νωπών, διατηρημένων με απλή ψύξη ή κατεψυγμένων κρεάτων χοιροειδών, προβατοειδών ή αιγοειδών και πουλερικών.

               (2)

               Πρέπει να επιτευχθεί ισορροπία μεταξύ της ανάγκης ενημέρωσης των καταναλωτών και του πρόσθετου κόστους για τις επιχειρήσεις τροφίμων και τις εθνικές αρχές, που, τελικά, έχει αντίκτυπο στην τελική τιμή του προϊόντος. Με την εκτίμηση επιπτώσεων και μια μελέτη που εκπονήθηκε κατόπιν αιτήματος της Επιτροπής εξετάστηκαν διάφορες επιλογές για την αναγραφή της χώρας καταγωγής ή του τόπου προέλευσης όσον αφορά τα σημαντικότερα στάδια της ζωής των ζώων. Τα αποτελέσματα δείχνουν ότι οι καταναλωτές απαιτούν κυρίως πληροφορίες σχετικά με τον τόπο στον οποίο το ζώο έχει εκτραφεί. Ταυτόχρονα, με την υποχρεωτική παροχή πληροφοριών σχετικά με τον τόπο γέννησης του ζώου θα απαιτηθεί η δημιουργία νέων συστημάτων ιχνηλασιμότητας στο επίπεδο της γεωργικής εκμετάλλευσης, με τις αντίστοιχες προκύπτουσες δαπάνες, ενώ η επισήμανση με αναγραφή του τόπου σφαγής μπορεί να γίνει με προσιτό κόστος και να παράσχει πολύτιμες πληροφορίες στους καταναλωτές. Όσον αφορά το γεωγραφικό επίπεδο, έχει τεκμηριωθεί ότι η αναγραφή του κράτους μέλους ή της τρίτης χώρας αποτελεί τη σημαντικότερη πληροφορία για τους καταναλωτές.

               (3)

               Στο πλαίσιο του κανονισμού (ΕΕ) αριθ. 1169/2011, η έννοια της «χώρας καταγωγής» ενός τροφίμου προσδιορίζεται σύμφωνα με τα άρθρα 23 έως 26 του κανονισμού (ΕΟΚ) αριθ. 2913/92 του Συμβουλίου (2). Όσον αφορά τα ζωικά προϊόντα, η έννοια αυτή αφορά τη χώρα στην οποία το προϊόν έχει παρασκευαστεί εξ ολοκλήρου. Όταν η έννοια αυτή εφαρμόζεται στο κρέας, σημαίνει τη χώρα στην οποία το ζώο έχει γεννηθεί, εκτραφεί και σφαγεί. Όταν στην παραγωγή τροφίμων έχουν συμμετάσχει διάφορες χώρες, η έννοια αυτή αφορά τη χώρα στην οποία τα προϊόντα έχουν υποστεί την τελευταία ουσιαστική και οικονομικά δικαιολογημένη μεταποίηση ή επεξεργασία. Ωστόσο, με την εφαρμογή της έννοιας αυτής σε περιπτώσεις κατά τις οποίες το κρέας προέρχεται από ζώα που έχουν γεννηθεί, εκτραφεί και σφαγεί σε διαφορετικές χώρες δεν είναι δυνατόν να ενημερωθούν επαρκώς οι καταναλωτές σχετικά με την προέλευση του εν λόγω κρέατος. Επομένως, σε όλες αυτές τις περιπτώσεις, θα πρέπει να προβλεφθεί ένδειξη, στην επισήμανση, του κράτους μέλους ή της τρίτης χώρας στην οποία το ζώο έχει εκτραφεί για περίοδο που αντιπροσωπεύει σημαντικό μέρος του κανονικού κύκλου εκτροφής για κάθε είδος, καθώς και του κράτους μέλους ή της τρίτης χώρας στην οποία το ζώο έχει σφαγεί. Ο όρος «καταγωγή» θα πρέπει να χρησιμοποιείται μόνο για το κρέας που λαμβάνεται από ζώα τα οποία έχουν γεννηθεί, εκτραφεί και σφαγεί και, ως εκ τούτου, παραχθεί εξ ολοκλήρου, σε ένα μόνο κράτος μέλος ή τρίτη χώρα.

               (4)

               Για τις περιπτώσεις κατά τις οποίες το ζώο έχει εκτραφεί σε περισσότερα του ενός κράτη μέλη ή τρίτες χώρες και η περίοδος εκτροφής δεν μπορεί να προσδιοριστεί, θα πρέπει να παρέχεται κατάλληλη ένδειξη του τόπου εκτροφής, έτσι ώστε να ικανοποιούνται καλύτερα οι ανάγκες των καταναλωτών και να αποφεύγονται άχρηστες περίπλοκες επισημάνσεις.

               (5)

               Επιπλέον, θα πρέπει να θεσπιστούν κανόνες για τις συσκευασίες που περιέχουν τεμάχια κρέατος του ίδιου ή διαφορετικού είδους τα οποία λαμβάνονται από ζώα που έχουν εκτραφεί και σφαγεί σε διαφορετικά κράτη μέλη ή τρίτες χώρες.

               (6)

               Αυτό το σύστημα επισήμανσης απαιτεί κανόνες ιχνηλασιμότητας σε όλα τα στάδια της παραγωγής και διανομής του κρέατος, από τη σφαγή μέχρι τη συσκευασία, για να εξασφαλίζεται ο συσχετισμός μεταξύ του εν λόγω κρέατος και του ζώου ή της ομάδας ζώων από τα οποία προέρχεται το κρέας.

               (7)

               Πρέπει να προβλεφθούν ειδικοί κανόνες για το κρέας που εισάγεται από τρίτες χώρες στις οποίες οι απαιτούμενες πληροφορίες επισήμανσης δεν είναι διαθέσιμες.

               (8)

               Όσον αφορά τον κιμά και τα τρίμματα κρέατος, λαμβανομένων υπόψη των διαδικασιών παραγωγής τους, θα πρέπει να επιτρέπεται στις επιχειρήσεις τροφίμων να χρησιμοποιούν απλουστευμένο σύστημα ενδείξεων.

               (9)

               Λαμβανομένου υπόψη του εμπορικού ενδιαφέροντος των πληροφοριών που πρέπει να παρέχονται δυνάμει του παρόντος κανονισμού, θα πρέπει να δίνεται η δυνατότητα στις επιχειρήσεις τροφίμων να προσθέτουν στις υποχρεωτικές ενδείξεις στην ετικέτα και άλλα στοιχεία σχετικά με την προέλευση του κρέατος.

               (10)

               Δεδομένου ότι οι σχετικές διατάξεις του κανονισμού (ΕΕ) αριθ. 1169/2011 εφαρμόζονται από την 13η Δεκεμβρίου 2014 και ότι το άρθρο 47 προβλέπει την εφαρμογή των εκτελεστικών κανόνων βάσει του εν λόγω κανονισμού από την 1η Απριλίου κάθε ημερολογιακού έτους, ο παρών κανονισμός πρέπει να αρχίσει να εφαρμόζεται την 1η Απριλίου 2015.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο και πεδίο εφαρμογής
   Ο παρών κανονισμός θεσπίζει κανόνες σχετικά με την ένδειξη της χώρας καταγωγής ή του τόπου προέλευσης στην επισήμανση νωπών, διατηρημένων με απλή ψύξη ή κατεψυγμένων κρεάτων χοιροειδών, αιγοπροβάτων και πουλερικών, που υπάγονται στους αντίστοιχους κωδικούς της συνδυασμένης ονοματολογίας που απαριθμούνται στο παράρτημα XI του κανονισμού (ΕΕ) αριθ. 1169/2011.
   Άρθρο 2
   Ορισμοί
   1.   Για τους σκοπούς του παρόντος κανονισμού, ισχύουν ο ορισμός «επιχείρηση τροφίμων» που προβλέπεται στο σημείο 3 του άρθρου 3 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (3), ο ορισμός «εγκατάσταση» που προβλέπεται στο σημείο γ) του άρθρου 2 παράγραφος 1 του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (4), καθώς και οι ορισμοί «κιμάς», «σφαγείο» και «εργαστήριο τεμαχισμού» που προβλέπονται, αντίστοιχα, στα σημεία 1.13, 1.16 και 1.17 του παραρτήματος I του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (5).
   2.   Ισχύουν επίσης οι ακόλουθοι ορισμοί:
   α)   «τρίμματα κρέατος»: τα τεμάχια κρέατος μικρού μεγέθους, που υπάγονται στους κωδικούς της συνδυασμένης ονοματολογίας και αναφέρονται στο παράρτημα XI του κανονισμού (ΕΕ) αριθ. 1169/2011, τα οποία αναγνωρίζονται ως κατάλληλα για ανθρώπινη κατανάλωση και προέρχονται αποκλειστικά από εργασίες αφαίρεσης των άχρηστων τμημάτων κατά την αποστέωση των σφαγίων ή κατά τον τεμαχισμό των κρεάτων.
   β)   «παρτίδα»: το σύνολο των κρεάτων, που υπάγονται στους κωδικούς της συνδυασμένης ονοματολογίας οι οποίοι απαριθμούνται στο παράρτημα XI του κανονισμού (ΕΕ) αριθ. 1169/2011, τα οποία έχουν ληφθεί από ένα μόνο είδος κρέατος, με ή χωρίς κόκαλο, τεμαχισμένο ή μη, αλεσμένο ή μη και τα οποία έχουν κοπεί, αλεστεί ή συσκευαστεί υπό πρακτικά ταυτόσημες συνθήκες.
   Άρθρο 3
   Ιχνηλασιμότητα
   1.   Οι επιχειρήσεις τροφίμων, σε κάθε στάδιο της παραγωγής και διανομής του κρέατος που αναφέρεται στο άρθρο 1, πρέπει να διαθέτουν και να χρησιμοποιούν σύστημα αναγνώρισης και καταγραφής.
   2.   Το σύστημα αυτό πρέπει να εφαρμόζεται κατά τέτοιο τρόπο ώστε να εξασφαλίζεται:

               α)

               η σύνδεση μεταξύ του κρέατος και του ζώου ή της ομάδας ζώων από την οποία προέρχεται. Στο στάδιο σφαγής η σύνδεση αυτή αποτελεί αρμοδιότητα του σφαγείου· και

               β)

               η διαβίβαση των πληροφοριών σχετικά με τις ενδείξεις που αναφέρονται στα άρθρα 5, 6 και 7, ανάλογα με την περίπτωση, μαζί με το κρέας, στις επιχειρήσεις τροφίμων στα μεταγενέστερα στάδια παραγωγής και διανομής.

         Κάθε επιχείρηση τροφίμων είναι αρμόδια για την εφαρμογή του συστήματος αναγνώρισης και καταγραφής που προβλέπεται στο πρώτο εδάφιο, κατά το στάδιο παραγωγής και διανομής στο οποίο παρεμβαίνει.
   Η επιχείρηση τροφίμων η οποία συσκευάζει ή επισημαίνει το κρέας σύμφωνα με τα άρθρα 5, 6 ή 7 πρέπει να εξασφαλίζει τη συσχέτιση μεταξύ του κωδικού της παρτίδας με τον οποίο ταυτοποιείται το κρέας που προορίζεται για παράδοση στον καταναλωτή ή σε μονάδες ομαδικής εστίασης και της σχετικής παρτίδας ή παρτίδων κρέατος από τις οποίες αποτελείται η συσκευασία ή η παρτίδα που έχει επισημανθεί. Όλες οι συσκευασίες με τον ίδιο κωδικό παρτίδας πρέπει να ανταποκρίνονται στις ίδιες ενδείξεις σύμφωνα με τα άρθρα 5, 6 ή 7.
   3.   Το σύστημα που αναφέρεται στην παράγραφο 1 πρέπει να καταγράφει, ιδίως, την άφιξη και την αναχώρηση, από τις εγκαταστάσεις της επιχείρησης τροφίμων, των ζώων, των σφαγίων ή των τεμαχίων, κατά περίπτωση, και να εξασφαλίζει τον συσχετισμό μεταξύ αφίξεων και αναχωρήσεων.
   Άρθρο 4
   Ομάδα ζώων
   1.   Το μέγεθος της ομάδας ζώων που αναφέρεται στο άρθρο 3 καθορίζεται από:

               α)

               τον αριθμό των σφαγίων που έχουν τεμαχιστεί συγχρόνως και αποτελούν μία παρτίδα για το συγκεκριμένο εργαστήριο τεμαχισμού σε περίπτωση τεμαχισμού σφαγίων·

               β)

               τον αριθμό των σφαγίων των οποίων το κρέας αποτελεί μία παρτίδα για το συγκεκριμένο εργαστήριο τεμαχισμού ή άλεσης σε περίπτωση περαιτέρω τεμαχισμού ή άλεσης.

         2.   Το μέγεθος μιας παρτίδας δεν πρέπει να υπερβαίνει την ημερήσια παραγωγή σε μια εγκατάσταση.
   3.   Εκτός από την περίπτωση στην οποία εφαρμόζεται το άρθρο 7, κατά τη σύσταση των παρτίδων, στις εγκαταστάσεις στις οποίες το κρέας τεμαχίζεται ή αλέθεται θα πρέπει να εξασφαλίζεται ότι όλα τα σφάγια σε μια παρτίδα αντιστοιχούν σε ζώα για το κρέας των οποίων εφαρμόζονται πανομοιότυπες ενδείξεις επισήμανσης σύμφωνα με το άρθρο 5 παράγραφος 1 ή το άρθρο 5 παράγραφος 2.
   Άρθρο 5
   Επισήμανση του κρέατος
   1.   Η επισήμανση κρεάτων που αναφέρονται στο άρθρο 1, τα οποία προορίζονται για παράδοση στον τελικό καταναλωτή ή σε μονάδες ομαδικής εστίασης περιέχει τις ακόλουθες ενδείξεις:

               α)

               το κράτος μέλος ή την τρίτη χώρα όπου έγινε η εκτροφή με την ένδειξη «Εκτροφή στ.: (ονομασία του κράτους μέλους ή της τρίτης χώρας)», σύμφωνα με τα ακόλουθα κριτήρια:

                           i)

                           για τους χοίρους:

                                       —

                                       σε περίπτωση που το ζώο έχει σφαγεί σε ηλικία μεγαλύτερη των έξι μηνών, οι αρχές του κράτους μέλους ή της τρίτης χώρας όπου έλαβε χώρα η τελευταία περίοδος εκτροφής, διάρκειας τουλάχιστον τεσσάρων μηνών,

                                       —

                                       σε περίπτωση που το ζώο έχει σφαγεί σε ηλικία μικρότερη των 6 μηνών και με βάρος ζώντος ζώου τουλάχιστον 80 κιλών, το κράτος μέλος ή η τρίτη χώρα όπου έλαβε χώρα η εκτροφή, αφού το ζώο έφθασε σε βάρος 30 κιλών,

                                       —

                                       σε περίπτωση που το ζώο έχει σφαγεί σε ηλικία μικρότερη των έξι μηνών και με βάρος ζώντος ζώου κατώτερο των 80 κιλών, το κράτος μέλος ή η τρίτη χώρα όπου έλαβε χώρα η συνολική εκτροφή·

                           ii)

                           για προβατοειδή και αιγοειδή: το κράτος μέλος ή η τρίτη χώρα όπου έλαβε χώρα η τελευταία περίοδος εκτροφής, διάρκειας τουλάχιστον έξι μηνών, ή, σε περίπτωση που το ζώο έχει σφαγεί σε ηλικία μικρότερη των έξι μηνών, το κράτος μέλος ή η τρίτη χώρα όπου έλαβε χώρα η συνολική εκτροφή,

                           iii)

                           για πουλερικά: το κράτος μέλος ή η τρίτη χώρα όπου έλαβε χώρα η τελευταία περίοδος εκτροφής, διάρκειας τουλάχιστον ενός μηνός, ή, σε περίπτωση που το ζώο έχει σφαγεί σε ηλικία μικρότερη του ενός μηνός, το κράτος μέλος ή η τρίτη χώρα όπου έλαβε χώρα η συνολική εκτροφή μετά την περίοδο πάχυνσης του ζώου,

               β)

               το κράτος μέλος ή η τρίτη χώρα όπου πραγματοποιήθηκε η σφαγή με την ένδειξη «Σφαγή στ.: (ονομασία του κράτους μέλους ή της τρίτης χώρας)»· και

               γ)

               τον κωδικό παρτίδας που επισημαίνει το κρέας που παραδόθηκε στον καταναλωτή ή στη μονάδα ομαδικής εστίασης.

         Όταν η περίοδος εκτροφής που αναφέρεται στο σημείο α) δεν έχει επιτευχθεί σε κανένα από τα κράτη μέλη ή τις τρίτες χώρες όπου το ζώο έχει εκτραφεί, η ένδειξη που αναφέρεται στο σημείο α) πρέπει να αντικατασταθεί με την ένδειξη «Εκτροφή σε: διάφορα κράτη μέλη της ΕΕ» ή, όταν το κρέας ή τα ζώα έχουν εισαχθεί στην Ένωση, με την ένδειξη «Εκτροφή σε: διάφορες τρίτες χώρες» ή «Εκτροφή σε: διάφορες χώρες της ΕΕ και σε τρίτες χώρες».
   Ωστόσο, όταν η περίοδος εκτροφής που αναφέρεται στο στοιχείο α) δεν έχει επιτευχθεί σε κανένα από τα κράτη μέλη ή τις τρίτες χώρες όπου εκτράφηκε το ζώο, η ένδειξη που αναφέρεται στο σημείο α) μπορεί να αντικατασταθεί με την ένδειξη «Εκτροφή σε: (κατάλογος των κρατών μελών ή τρίτων χωρών όπου εκτράφηκε το ζώο)» αν η επιχείρηση τροφίμων αποδείξει με τρόπο ικανοποιητικό για την αρμόδια αρχή ότι το ζώο έχει εκτραφεί σε αυτά τα κράτη μέλη ή σε αυτές τις τρίτες χώρες.
   2.   Οι ενδείξεις που αναφέρονται στα στοιχεία α) και β) της παραγράφου 1 επιτρέπεται να αντικαθίστανται με την ένδειξη «Καταγωγή: (ονομασία του κράτους μέλους ή της τρίτης χώρας)», αν η επιχείρηση τροφίμων αποδείξει με τρόπο ικανοποιητικό για την αρμόδια αρχή ότι το κρέας που αναφέρεται στο άρθρο 1 έχει αποκτηθεί από ζώα που έχουν γεννηθεί, εκτραφεί και σφαγεί σε ένα μόνο κράτος μέλος ή σε μία μόνο τρίτη χώρα.
   3.   Σε περίπτωση περισσότερων τεμαχίων κρέατος, του ιδίου ή διαφορετικού είδους, που αντιστοιχούν σε διαφορετικές ενδείξεις επισήμανσης σύμφωνα με τις παραγράφους 1 και 2 και παρουσιάζονται στην ίδια συσκευασία για τον καταναλωτή ή τη μονάδα ομαδικής εστίασης, η επισήμανση θα πρέπει να περιλαμβάνει τα εξής στοιχεία:

               α)

               τον κατάλογο των σχετικών κρατών μελών ή τρίτων χωρών σύμφωνα με τις παραγράφους 1 ή 2, για κάθε είδος·

               β)

               τον κωδικό παρτίδας ο οποίος επισημαίνει το κρέας που παραδόθηκε στον καταναλωτή ή στη μονάδα ομαδικής εστίασης.

         Άρθρο 6
   Παρέκκλιση για το κρέας από τρίτες χώρες
   Κατά παρέκκλιση του άρθρου 5, παράγραφος 1 στοιχείο α), η επισήμανση του κρέατος που αναφέρεται στο άρθρο 1 το οποίο έχει εισαχθεί για να διατεθεί στην αγορά της Ένωσης και για το οποίο οι πληροφορίες που προβλέπονται στο στοιχείο α) του άρθρου 5 παράγραφος 1 δεν είναι διαθέσιμες πρέπει να περιέχει την ένδειξη «Σφαγή σε: (ονομασία της τρίτης χώρας στην οποία το ζώο έχει σφαγεί)».
   Άρθρο 7
   Παρεκκλίσεις για τον κιμά και τα τρίμματα κρέατος
   Κατά παρέκκλιση του άρθρου 5 παράγραφος 1 στοιχεία α) και β), του άρθρου 5 παράγραφος 2 και του άρθρου 6, όσον αφορά τον κιμά και τα τρίμματα κρέατος, μπορούν να εφαρμόζονται οι ακόλουθες ενδείξεις:

               α)

               «Καταγωγή: ΕΕ», σε περίπτωση που ο κιμάς ή τα τρίμματα κρέατος παράγονται αποκλειστικά και μόνο από ζώα που έχουν γεννηθεί, εκτραφεί και σφαγεί σε διάφορα κράτη μέλη,

               β)

               «Εκτροφή και σφαγή στην: ΕΕ», σε περίπτωση που ο κιμάς ή τα τρίμματα κρέατος παράγονται αποκλειστικά και μόνο από ζώα που έχουν εκτραφεί και σφαγεί σε διάφορα κράτη μέλη,

               γ)

               «Εκτροφή και σφαγή σε: τρίτες χώρες», σε περίπτωση που ο κιμάς ή τα τρίμματα κρέατος παράγονται αποκλειστικά και μόνο από κρέας που έχει εισαχθεί στην Ένωση,

               δ)

               «Εκτροφή σε: τρίτες χώρες» και «Σφαγή στην: ΕΕ», σε περίπτωση που ο κιμάς ή τα τρίμματα κρέατος παράγονται αποκλειστικά και μόνο από ζώα που έχουν εισαχθεί στην Ένωση ως ζώα για σφαγή και έχουν σφαγεί σε ένα ή σε διάφορα κράτη μέλη,

               ε)

               «Εκτροφή και σφαγή στην: ΕΕ και εκτός ΕΕ» σε περίπτωση που ο κιμάς ή τα τρίμματα κρέατος παράγονται από:

                           i)

                           κρέας που προέρχεται από ζώα που έχουν εκτραφεί και σφαγεί σε ένα ή διάφορα κράτη μέλη και από κρέας που έχει εισαχθεί στην Ένωση, ή

                           ii)

                           κρέας που προέρχεται από ζώα που έχουν εισαχθεί στην Ένωση και σφαγεί σε ένα ή διάφορα κράτη μέλη.

         Άρθρο 8
   Συμπληρωματικές προαιρετικές πληροφορίες στην επισήμανση
   Οι επιχειρήσεις τροφίμων μπορούν να συμπληρώνουν τις ενδείξεις που αναφέρονται στα άρθρα 5, 6 και 7 με πρόσθετες πληροφορίες σχετικά με την προέλευση του κρέατος.
   Οι συμπληρωματικές πληροφορίες που αναφέρονται στην πρώτη παράγραφο δεν πρέπει να αντιφάσκουν με τις ενδείξεις που αναφέρονται στα άρθρα 5, 6 και 7 και πρέπει να συνάδουν με τους κανόνες του κεφαλαίου V του κανονισμού (ΕΕ) αριθ. 1169/2011.
   Άρθρο 9
   Έναρξη ισχύος και εφαρμογή
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Απριλίου 2015. Δεν εφαρμόζεται για το κρέας το οποίο έχει διατεθεί νόμιμα στην αγορά της Ένωσης πριν από την 1η Απριλίου 2015, μέχρι την εξάντληση των αποθεμάτων.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

      Βρυξέλλες, 13 Δεκεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 304 της 22.11.2011, σ. 18.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      (3)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).

      (4)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου της 29ης Απριλίου 2004 για την υγιεινή των τροφίμων (ΕΕ L 139 της 30.4.2004, σ. 1).

      (5)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).


title: Εκτελεστικός κανονισμός (ΕΕ) αριθ. 907/2011 του Συμβουλίου, της 6ης Σεπτεμβρίου 2011 , για τροποποίηση του εκτελεστικού κανονισμού (ΕΕ) αριθ. 1105/2010 για την επιβολή οριστικού δασμού αντιντάμπινγκ και την οριστική είσπραξη των προσωρινών δασμών που επιβλήθηκαν στις εισαγωγές νήματος μεγάλης αντοχής από πολυεστέρες καταγωγής Λαϊκής Δημοκρατίας της Κίνας και για την περάτωση της διαδικασίας όσον αφορά τις εισαγωγές νήματος μεγάλης αντοχής από πολυεστέρες καταγωγής Δημοκρατίας της Κορέας και Ταϊβάν

text:
               9.9.2011

               EL

               Επίσημη Εφημερίδα της Ευρωπαϊκής Ένωσης

               L 232/29

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 907/2011 ΤΟΥ ΣΥΜΒΟΥΛΊΟΥ
   της 6ης Σεπτεμβρίου 2011
   για τροποποίηση του εκτελεστικού κανονισμού (ΕΕ) αριθ. 1105/2010 για την επιβολή οριστικού δασμού αντιντάμπινγκ και την οριστική είσπραξη των προσωρινών δασμών που επιβλήθηκαν στις εισαγωγές νήματος μεγάλης αντοχής από πολυεστέρες καταγωγής Λαϊκής Δημοκρατίας της Κίνας και για την περάτωση της διαδικασίας όσον αφορά τις εισαγωγές νήματος μεγάλης αντοχής από πολυεστέρες καταγωγής Δημοκρατίας της Κορέας και Ταϊβάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («βασικός κανονισμός»), και ιδίως το άρθρο 9,
   Έχοντας υπόψη τον εκτελεστικό κανονισμό (ΕΕ) αριθ. 1105/2010 του Συμβουλίου, της 29ης Νοεμβρίου 2010, για την επιβολή οριστικού δασμού αντιντάμπινγκ και την οριστική είσπραξη των προσωρινών δασμών που επιβλήθηκαν στις εισαγωγές νήματος μεγάλης αντοχής από πολυεστέρες καταγωγής Λαϊκής Δημοκρατίας της Κίνας και για την περάτωση της διαδικασίας όσον αφορά τις εισαγωγές νήματος μεγάλης αντοχής από πολυεστέρες καταγωγής Δημοκρατίας της Κορέας και Ταϊβάν (2), και ιδίως το άρθρο 4,
   Έχοντας υπόψη την πρόταση που υπέβαλε η Ευρωπαϊκή Επιτροπή («Επιτροπή»), κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   Α.   ΙΣΧΥΟΝΤΑ ΜΕΤΡΑ

               (1)

               Με τον εκτελεστικό κανονισμό (ΕΕ) αριθ. 1105/2010, το Συμβούλιο επέβαλε οριστικό δασμό αντιντάμπινγκ στις εισαγωγές νήματος μεγάλης αντοχής από πολυεστέρες (άλλων από τα νήματα για ράψιμο), μη συσκευασμένα για τη λιανική πώληση, στα οποία περιλαμβάνονται και τα μονόινα νήματα κάτω των 67 decitex, καταγωγής Λαϊκής Δημοκρατίας της Κίνας («ΛΔΚ»), που υπάγονται σήμερα στον κωδικό ΣΟ 5402 20 00 («υπό εξέταση προϊόν»).

               (2)

               Δεδομένου του μεγάλου αριθμού συνεργασθέντων παραγωγών-εξαγωγέων στην έρευνα που οδήγησε στην επιβολή του δασμού αντιντάμπινγκ («αρχική έρευνα») στη ΛΔΚ, επιλέχθηκε δείγμα κινέζων παραγωγών-εξαγωγέων και στις εταιρείες που περιελήφθησαν στο δείγμα επιβλήθηκαν ατομικοί δασμολογικοί συντελεστές που κυμαίνονταν από 0 % έως 5,5 %, ενώ για τις άλλες συνεργασθείσες εταιρείες που δεν περιελήφθησαν στο δείγμα καθορίστηκε δασμολογικός συντελεστής 5,3 %. Δύο συνεργασθείσες εταιρείες που δεν περιελήφθησαν στο δείγμα αποτέλεσαν αντικείμενο ατομικής εξέτασης κατά την έννοια του άρθρου 17 παράγραφος 3 του βασικού κανονισμού και έλαβαν δασμολογικούς συντελεστές 0 % και 9,8 %. Επιβλήθηκε σε όλες τις υπόλοιπες εταιρείες δασμολογικός συντελεστής 9,8 % για τη ΛΔΚ.

               (3)

               Το άρθρο 4 του εκτελεστικού κανονισμού (ΕΕ) αριθ. 1105/2010 δίνει σε νέους κινέζους παραγωγούς-εξαγωγείς που πληρούν τα κριτήρια τα οποία καθορίζονται στο εν λόγω άρθρο τη δυνατότητα να τους επιβληθεί ο ίδιος δασμολογικός συντελεστής που εφαρμόζεται στις συνεργασθείσες εταιρείες που δεν περιελήφθησαν στο δείγμα, ήτοι 5,3 %.

         Β.   ΑΙΤΗΣΕΙΣ ΝΕΩΝ ΠΑΡΑΓΩΓΩΝ — ΕΞΑΓΩΓΕΩΝ

               (4)

               Δύο εταιρείες (οι αιτούντες) ζήτησαν «μεταχείριση νέων παραγωγών-εξαγωγέων» (ΜΝΠΕ).

               (5)

               Διενεργήθηκε εξέταση για να προσδιορισθεί κατά πόσο κάθε αιτών πληροί τα κριτήρια προκειμένου να τύχει ΜΝΠΕ, όπως αυτά ορίζονται στο άρθρο 4 του εκτελεστικού κανονισμού (ΕΕ) αριθ. 1105/2010, επαληθεύοντας ότι ο αιτών:

                           —

                           είναι παραγωγός του υπό εξέταση προϊόντος στη ΛΔΚ,

                           —

                           δεν εξήγαγε το υπό εξέταση προϊόν στην Ένωση κατά την περίοδο έρευνας στην οποία βασίζονται τα μέτρα (1η Ιουλίου 2008 έως 31η Ιουνίου 2009),

                           —

                           δεν είναι συνδεδεμένος με κανέναν από τους εξαγωγείς ή παραγωγούς στη ΛΔΚ στους οποίους έχουν επιβληθεί τα μέτρα του εν λόγω κανονισμού,

                           —

                           έχει πραγματοποιήσει εξαγωγές του υπό εξέταση προϊόντος στην Ένωση μετά την περίοδο έρευνας στην οποία βασίζονται τα μέτρα ή έχει αμετάκλητη συμβατική υποχρέωση να εξαγάγει σημαντική ποσότητα στην Ένωση.

               (6)

               Εστάλησαν ερωτηματολόγια σε όλους τους αιτούντες και τους ζητήθηκε να παράσχουν αποδεικτικά στοιχεία προκειμένου να αποδείξουν ότι πληρούν τα προαναφερόμενα κριτήρια.

               (7)

               Η Ευρωπαϊκή Επιτροπή αναζήτησε και επαλήθευσε όλες τις πληροφορίες που έκρινε αναγκαίες για να διαπιστώσει αν πληρούνται τα κριτήρια που προβλέπονται στο άρθρο 4 του εκτελεστικού κανονισμού (ΕΕ) αριθ. 1105/2010. Πραγματοποιήθηκαν επίσης επισκέψεις επαλήθευσης στις εγκαταστάσεις των δύο αιτούντων:

                           —

                           Jiangsu Hengli Chemical Fibre Co. Ltd,

                           —

                           Amann Twisting Yancheng Co. Ltd.

         Γ.   ΠΟΡΙΣΜΑΤΑ

               (8)

               Από την εξέταση των πληροφοριών που υποβλήθηκαν, για τον αιτούντα Jiangsu Hengli Chemical Fibre Co. Ltd προέκυψαν επαρκή στοιχεία που αποδεικνύουν ότι πληροί τα τρία κριτήρια που προβλέπονται στο άρθρο 4 του εκτελεστικού κανονισμού (ΕΕ) αριθ. 1105/2010. Ως εκ τούτου, μπορεί να επιβληθεί στον αιτούντα ο σταθμισμένος μέσος δασμολογικός συντελεστής που ισχύει για τις συνεργασθείσες εταιρείες οι οποίες δεν περιελήφθησαν στο δείγμα (ήτοι 5,3 %), σύμφωνα με το άρθρο 4 του εκτελεστικού κανονισμού (ΕΕ) αριθ. 1105/2010, και θα πρέπει αυτός να προστεθεί στον κατάλογο των παραγωγών-εξαγωγέων που περιλαμβάνεται στο άρθρο 1 παράγραφος 2 του εν λόγω κανονισμού.

               (9)

               Όσον αφορά τον άλλο αιτούντα, Amann Twisting Yancheng Co. Ltd, από την εξέταση των πληροφοριών που υποβλήθηκαν προέκυψε ότι ο εν λόγω αιτών δεν είχε υποβάλει επαρκή στοιχεία που να αποδεικνύουν ότι πληροί τα τρία κριτήρια που προβλέπονται στο άρθρο 4 του εκτελεστικού κανονισμού (ΕΕ) αριθ. 1105/2010. Ειδικότερα, από την έρευνα προέκυψε ότι η κύρια πρώτη ύλη που χρησιμοποιείται στη διαδικασία παραγωγής, νήμα μεγάλης αντοχής από πολυεστέρες, δεν παράγεται από τον αιτούντα, αλλά αγοράζεται από μη συνδεδεμένους προμηθευτές. Το νήμα υποβάλλεται σε επεξεργασία από τον αιτούντα μέσω διαφόρων σταδίων παραγωγής, συμπεριλαμβανομένης της συστροφής, και τελικά εξάγεται υπό τον ορισμό του υπό εξέταση προϊόντος. Δεδομένου ότι ο αιτών δεν παρήγαγε το υπό εξέταση προϊόν, αλλά, στην πραγματικότητα, απλώς το μεταποίησε, συνήχθη το συμπέρασμα ότι η εταιρεία Amann Twisting Yancheng Co. δεν μπορεί να θεωρηθεί παραγωγός του υπό εξέταση προϊόντος. Ως εκ τούτου, δεν πληροί την απαίτηση ότι η εταιρεία που υποβάλλει αίτηση για ΜΝΠΕ πρέπει να είναι «παραγωγός» του υπό εξέταση προϊόντος.

               (10)

               Ως εκ τούτου, η αίτησή του να τύχει ΜΝΠΕ απορρίφθηκε.

         Δ.   ΤΡΟΠΟΠΟΙΗΣΗ ΤΟΥ ΚΑΤΑΛΟΓΟΥ ΤΩΝ ΕΤΑΙΡΕΙΩΝ ΣΤΙΣ ΟΠΟΙΕΣ ΕΦΑΡΜΟΖΟΝΤΑΙ ΑΤΟΜΙΚΟΙ ΔΑΣΜΟΛΟΓΙΚΟΙ ΣΥΝΤΕΛΕΣΤΕΣ

               (11)

               Λαμβανομένων υπόψη των πορισμάτων της έρευνας που αναφέρονται στην αιτιολογική σκέψη 8, συνάγεται το συμπέρασμα ότι η εταιρεία Jiangsu Hengli Chemical Fibre Co. Ltd θα πρέπει να προστεθεί στον κατάλογο των μεμονωμένων επιχειρήσεων που αναφέρονται στο άρθρο 1 παράγραφος 2 του εκτελεστικού κανονισμού (ΕΕ) αριθ. 1105/2010 με δασμολογικό συντελεστή 5,3 %.

               (12)

               Οι αιτούντες και ο κλάδος παραγωγής της Ένωσης ενημερώθηκαν σχετικά με τα πορίσματα της έρευνας και είχαν τη δυνατότητα να υποβάλουν τις παρατηρήσεις τους.

               (13)

               Όλα τα επιχειρήματα και οι παρατηρήσεις των ενδιαφερομένων μερών εξετάστηκαν και, εφόσον κρίθηκε αναγκαίο, ελήφθησαν δεόντως υπόψη,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα που αναφέρεται στο άρθρο 1 παράγραφος 2 του εκτελεστικού κανονισμού (ΕΕ) αριθ. 1105/2010 αντικαθίσταται από το ακόλουθο:

         «ΠΑΡΑΡΤΗΜΑ

            ΣΥΝΕΡΓΑΣΘΕΝΤΕΣ ΚΙΝΕΖΟΙ ΠΑΡΑΓΩΓΟΙ — ΕΞΑΓΩΓΕΙΣ ΠΟΥ ΔΕΝ ΠΕΡΙΛΑΜΒΑΝΟΝΤΑΙ ΣΤΟ ΔΕΙΓΜΑ

            Πρόσθετος κωδικός Taric A977

                     Επωνυμία εταιρείας

                     Πόλη

                     Heilongjiang Longdi Co. Ltd

                     Harbin

                     Jiangsu Hengli Chemical Fibre Co. Ltd

                     Wujiang

                     Hyosung Chemical Fiber (Jiaxing) Co. Ltd

                     Jiaxing

                     Shanghai Wenlong Chemical Fiber Co. Ltd

                     Shanghai

                     Shaoxing Haifu Chemistry Fibre Co. Ltd

                     Shaoxing

                     Sinopec Shanghai Petrochemical Company

                     Shanghai

                     Wuxi Taiji Industry Co. Ltd

                     Wuxi»

   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Σεπτεμβρίου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ L 343 της 22.12.2009, σ. 51.

      (2)  ΕΕ L 315 της 1.12.2010, σ. 1.


title: Εκτελεστικός κανονισμός (ΕΕ) 2016/1380 της Επιτροπής, της 16ης Αυγούστου 2016, σχετικά με παρέκκλιση από το άρθρο 55 παράγραφος 2 στοιχείο α) του κατ' εξουσιοδότηση κανονισμού (ΕΕ) 2015/2446 όσον αφορά τους κανόνες καταγωγής που ισχύουν για την περιφερειακή σώρευση για τόνο καταγωγής Ισημερινού

text:
               17.8.2016

               EL

               Επίσημη Εφημερίδα της Ευρωπαϊκής Ένωσης

               L 222/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1380 ΤΗΣ ΕΠΙΤΡΟΠΉΣ
   της 16ης Αυγούστου 2016
   σχετικά με παρέκκλιση από το άρθρο 55 παράγραφος 2 στοιχείο α) του κατ' εξουσιοδότηση κανονισμού (ΕΕ) 2015/2446 όσον αφορά τους κανόνες καταγωγής που ισχύουν για την περιφερειακή σώρευση για τόνο καταγωγής Ισημερινού
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 64 παράγραφος 6 και το άρθρο 66 στοιχείο β),
   Εκτιμώντας τα ακόλουθα:

               (1)

               Με τον κανονισμό (ΕΕ) αριθ. 1384/2014 του Ευρωπαϊκού Κοινοβουλίου και του Συμβουλίου (2), η Ένωση χορήγησε στον Ισημερινό δασμολογικές προτιμήσεις από 1ης Ιανουαρίου 2015 έως τις 31 Δεκεμβρίου 2016, ως ενδιάμεση αμοιβαία συμφωνία για να αποφευχθούν περιττές διαταραχές στο εμπόριο μεταξύ της Ένωσης και του Ισημερινού κατόπιν της μονογράφησης του πρωτοκόλλου προσχώρησης του Ισημερινού στη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου (3), στις 12 Δεκεμβρίου 2014.

               (2)

               Για τους σκοπούς των προτιμήσεων που χορηγήθηκαν δυνάμει του κανονισμού (ΕΕ) αριθ. 1384/2014, ισχύουν οι κανόνες καταγωγής που καθορίζονται στο μέρος I τίτλος IV κεφάλαιο 2 τμήμα 1 του κανονισμού (ΕΟΚ) αριθ. 2454/93 (4) της Επιτροπής, συμπεριλαμβανομένων των κανόνων για την περιφερειακή σώρευση καταγωγής όσον αφορά ομάδα χωρών στις οποίες συγκαταλέγονται η Βολιβία, η Κολομβία, η Κόστα Ρίκα, ο Ισημερινός, το Ελ Σαλβαδόρ, η Γουατεμάλα, η Ονδούρα, η Νικαράγουα, ο Παναμάς, το Περού και η Βενεζουέλα. Από την 1η Ιανουαρίου 2014, η περιφερειακή σώρευση μπορεί να εφαρμοστεί μόνο στην ίδια περιφερειακή ομάδα για χώρες οι οποίες, κατά τη στιγμή της εξαγωγής προς την Ένωση, είναι δικαιούχοι του συστήματος γενικευμένων προτιμήσεων (ΣΓΠ) δυνάμει του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου (5).

               (3)

               Από την 1η Μαΐου 2016 καταργήθηκε ο κανονισμός (ΕΟΚ) αριθ. 2454/93 και οι κανόνες καταγωγής που ισχύουν για τους σκοπούς των δασμολογικών προτιμήσεων που χορηγούνται στα εμπορεύματα καταγωγής Ισημερινού καθορίζονται έκτοτε στον τίτλο II κεφάλαιο 2 τμήμα 2 υποτμήματα 2 και 3 του κατ' εξουσιοδότηση κανονισμού (ΕΕ) 2015/2446 της Επιτροπής (6) και του τίτλου II κεφάλαιο 2 τμήμα 2 υποτμήματα 2 έως 9 του εκτελεστικού κανονισμού (ΕΕ) 2015/2447 της Επιτροπής (7). Όσον αφορά τη σώρευση, ο κατ' εξουσιοδότηση κανονισμός (ΕΕ) 2015/2446 προβλέπει τους ίδιους κανόνες με τον κανονισμό (ΕΟΚ) αριθ. 2454/93.

               (4)

               Από την 1η Ιανουαρίου 2016, η Κολομβία, το Περού, η Κόστα Ρίκα, το Ελ Σαλβαδόρ, η Γουατεμάλα, η Ονδούρα, η Νικαράγουα και ο Παναμάς, που περιλαμβάνονται στην ίδια περιφερειακή ομάδα με τον Ισημερινό, δεν αποτελούν πλέον δικαιούχους χώρες του ΣΓΠ. Ως εκ τούτου, από την 1η Ιανουαρίου 2016, παρασκευάσματα και κονσέρβες τόνου και παλαμίδας που κατατάσσονται στη διάκριση 1604 14 του εναρμονισμένου συστήματος περιγραφής και κωδικοποίησης εμπορευμάτων (ΕΣ) και παρασκευάσματα και κονσέρβες τόνου, παλαμίδας ή άλλων ψαριών του γένους Euthynnus της διάκρισης 1604 20 70 της συνδυασμένης ονοματολογίας (ΣΟ) δεν είναι δυνατόν να θεωρηθούν καταγωγής Ισημερινού στο πλαίσιο περιφερειακής σώρευσης με τις χώρες αυτές για τους σκοπούς των δασμολογικών προτιμήσεων που χορηγήθηκαν με τον κανονισμό (ΕΕ) αριθ. 1384/2014.

               (5)

               Στις 4 Απριλίου 2016, ο Ισημερινός υπέβαλε αίτηση για παρέκκλιση από τους κανόνες προτιμησιακής καταγωγής, ούτως ώστε η βιομηχανία μεταποίησης ιχθύων του Ισημερινού να μπορεί να θεωρεί, για τους σκοπούς του προσδιορισμού της καταγωγής παρασκευασμάτων και κονσερβών τόνου και παλαμίδας που κατατάσσονται στη διάκριση ΕΣ 1604 14 και παρασκευασμάτων και κονσερβών τόνου, παλαμίδας και άλλων ψαριών του γένους Euthynnus της διάκρισης ΣΟ 1604 20 70, ότι ύλες καταγωγής Κολομβίας, Περού, Κόστα Ρίκα, Ελ Σαλβαδόρ, Γουατεμάλας, Ονδούρας, Νικαράγουας και Παναμά αποτελούν ύλες καταγωγής Ισημερινού στο πλαίσιο περιφερειακής σώρευσης. Ζητήθηκε η εφαρμογή της παρέκκλισης από την 1η Ιανουαρίου 2016. Στις 30 Ιουνίου 2016 υποβλήθηκαν συμπληρωματικές πληροφορίες σχετικά με αυτήν την αρχική αίτηση.

               (6)

               Στην αίτησή του για παρέκκλιση, ο Ισημερινός εξήγησε ότι για να παραχθούν παρασκευάσματα και κονσέρβες τόνου που εξάγονται από τον Ισημερινό στην Ένωση σημαντικές ποσότητες ωμού τόνου προέρχονται από τις χώρες της Κεντρικής Αμερικής και τις χώρες των Άνδεων. Χωρίς τη δυνατότητα σώρευσης με τις εν λόγω χώρες στην ίδια περιφερειακή ομάδα, οι εξαγωγές παρασκευασμάτων και κονσερβών τόνου καταγωγής του Ισημερινού προς την Ένωση θα μειωνόταν κατά 30 %.

               (7)

               Εντωμεταξύ, στις 16 Απριλίου 2016, σεισμός μεγέθους 7,8 έπληξε τις παράκτιες περιοχές του Ισημερινού. Επλήγησαν ιδιαίτερα η επαρχία Manabí και οι περιοχές της Manta, όπου δραστηριοποιείται το μεγαλύτερο μέρος του αλιευτικού κλάδου του Ισημερινού. Έχουν επίσης αναφερθεί τεράστιες υλικές ζημίες, και στις βασικές υποδομές, γεγονός που επιδεινώνει την κατάσταση της βιομηχανίας μεταποίησης ιχθύων στον Ισημερινό.

               (8)

               Λαμβανομένων υπόψη των περιστάσεων, της αιτιολόγησης του αιτήματος του Ισημερινού και των περαιτέρω δυσμενών επιπτώσεων του σεισμού στην οικεία βιομηχανία μεταποίησης ιχθύων, θα πρέπει να χορηγηθεί στον Ισημερινό προσωρινή παρέκκλιση από την υποχρέωση που προβλέπεται στο άρθρο 55 παράγραφος 2 στοιχείο α) του κατ' εξουσιοδότηση κανονισμού (ΕΕ) 2015/2446, σύμφωνα με το άρθρο 64 παράγραφος 6 δεύτερο εδάφιο στοιχείο α) του κανονισμού (ΕΕ) αριθ. 952/2013. Κατά συνέπεια, οι ύλες καταγωγής Κολομβίας, Περού, Κόστα Ρίκα, Ελ Σαλβαδόρ, Γουατεμάλας, Ονδούρας, Νικαράγουας και Παναμά, που χρησιμοποιούνται για την παραγωγή παρασκευασμάτων και κονσερβών τόνου και παλαμίδας που κατατάσσονται στη διάκριση ΕΣ 1604 14 και παρασκευασμάτων και κονσερβών τόνου, παλαμίδας και άλλων ψαριών του γένους Euthynnus της διάκρισης 1604 20 70 της ΣΟ, θα πρέπει να θεωρούνται καταγωγής Ισημερινού, εφόσον πληρούνται ορισμένες προϋποθέσεις.

               (9)

               Για να αποφευχθεί η διαταραχή του εμπορίου και να διευκολυνθεί η επίτευξη των στόχων των δασμολογικών προτιμήσεων που χορηγήθηκαν στον Ισημερινό δυνάμει του κανονισμού (ΕΕ) αριθ. 1384/2014, η προσωρινή παρέκκλιση θα πρέπει να καλύπτει την περίοδο από την 1η Ιανουαρίου 2016 έως τις 31 Δεκεμβρίου 2016.

               (10)

               Λαμβανομένων υπόψη των αποδεικτικών καταγωγής που επιτρέπεται να χρησιμοποιηθούν για τις ύλες καταγωγής Κολομβίας, Περού, Κόστα Ρίκα, Ελ Σαλβαδόρ, Γουατεμάλας, Ονδούρας, Νικαράγουας και Παναμά, η σώρευση επιτρέπεται επίσης να εφαρμόζεται με βάση το αποδεικτικό καταγωγής που προβλέπεται στη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου, ή στη συμφωνία σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου (8), αντίστοιχα.

               (11)

               Προκειμένου να διασφαλίζεται ότι εφαρμόζονται σωστά τα μέτρα που απαιτούνται για την εφαρμογή της σώρευσης με την Κολομβία, το Περού, την Κόστα Ρίκα, το Ελ Σαλβαδόρ, τη Γουατεμάλα, την Ονδούρα, τη Νικαράγουα και τον Παναμά, ο Ισημερινός θα πρέπει να διασφαλίζει ότι εφαρμόζονται τα μέτρα στον τομέα της διοικητικής συνεργασίας.

               (12)

               Για να καταστεί δυνατή η αποτελεσματική παρακολούθηση της εφαρμογής της παρέκκλισης, οι αρχές του Ισημερινού θα πρέπει να κοινοποιήσουν στην Επιτροπή, μετά το πέρας της εφαρμογής της παρέκκλισης, τα στοιχεία των πιστοποιητικών καταγωγής τύπου Α τα οποία έχουν εκδοθεί στο πλαίσιο της εν λόγω παρέκκλισης.

               (13)

               Προκειμένου να αποφευχθεί περαιτέρω καθυστέρηση στην εφαρμογή της παρέκκλισης, ο παρών κανονισμός θα πρέπει να τεθεί σε ισχύ επειγόντως.

               (14)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τον σκοπό της σώρευσης που αναφέρεται στο άρθρο 86 παράγραφος 1 στοιχείο β) του κανονισμού (ΕΟΚ) αριθ. 2454/93 και κατά παρέκκλιση από το άρθρο 86 παράγραφος 2 στοιχείο α) του εν λόγω κανονισμού, ο Ισημερινός έχει το δικαίωμα, για την περίοδο από την 1η Ιανουαρίου 2016 έως τις 30 Απριλίου 2016, να χρησιμοποιεί ύλες καταγωγής Κολομβίας, Περού, Κόστα Ρίκα, Ελ Σαλβαδόρ, Γουατεμάλας, Ονδούρας, Νικαράγουας και Παναμά για την παραγωγή παρασκευασμάτων και κονσερβών τόνου και παλαμίδας που κατατάσσονται στη διάκριση ΕΣ 1604 14 και παρασκευασμάτων και κονσερβών τόνου, παλαμίδας ή άλλων ψαριών του γένους Euthynnus που κατατάσσονται στη διάκριση 1604 20 70 της ΣΟ.
   Το αποδεικτικό καταγωγής για τα προϊόντα που αναφέρονται στο πρώτο εδάφιο της παρούσας παραγράφου συντάσσεται σύμφωνα με το άρθρο 97ιβ του κανονισμού (ΕΟΚ) αριθ. 2454/93.
   2.   Για τον σκοπό της σώρευσης που αναφέρεται στο άρθρο 55 παράγραφος 1 στοιχείο β) του κατ' εξουσιοδότηση κανονισμού (ΕΕ) 2015/2446 και κατά παρέκκλιση από το άρθρο 55 παράγραφος 2 στοιχείο α) του εν λόγω κανονισμού, ο Ισημερινός έχει το δικαίωμα, για την περίοδο από την 1η Μαΐου 2016 έως τις 31 Δεκεμβρίου 2016, να χρησιμοποιεί ύλες καταγωγής Κολομβίας, Περού, Κόστα Ρίκα, Ελ Σαλβαδόρ, Γουατεμάλας, Ονδούρας, Νικαράγουας και Παναμά για την παραγωγή παρασκευασμάτων και κονσερβών τόνου και παλαμίδας που κατατάσσονται στη διάκριση ΕΣ 1604 14 και παρασκευασμάτων και κονσερβών τόνου, παλαμίδας ή άλλων ψαριών του γένους Euthynnus που κατατάσσονται στη διάκριση 1604 20 70 της ΣΟ.
   Το αποδεικτικό καταγωγής για τα προϊόντα που αναφέρονται στο πρώτο εδάφιο της παρούσας παραγράφου συντάσσεται σύμφωνα με τις διατάξεις του άρθρου 76 του εκτελεστικού κανονισμού (ΕΕ) 2015/2447.
   3.   Οι αρμόδιες αρχές του Ισημερινού που καλούνται να εκδώσουν πιστοποιητικό καταγωγής τύπου Α για τα προϊόντα που αναφέρονται στις παραγράφους 1 και 2 επιτρέπεται επίσης να βασίζονται σε πιστοποιητικό κυκλοφορίας EUR 1 που εκδόθηκε από τις αρμόδιες αρχές της Κολομβίας, του Περού, της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά σύμφωνα με τις διατάξεις της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου, ή της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, αντίστοιχα.
   4.   Ο Ισημερινός διασφαλίζει ότι στον τομέα της διοικητικής συνεργασίας εφαρμόζονται τα μέτρα που απαιτούνται για την εφαρμογή της σώρευσης με την Κολομβία, το Περού, την Κόστα Ρίκα, το Ελ Σαλβαδόρ, τη Γουατεμάλα, την Ονδούρα, τη Νικαράγουα ή τον Παναμά.
   5.   Θεωρείται ότι η αναφορά σε «ειδικές περιστάσεις» στο άρθρο 74 παράγραφος 2 στοιχείο α) του εκτελεστικού κανονισμού (ΕΕ) 2015/2447 εφαρμόζεται στα προϊόντα που αναφέρονται στις παραγράφους 1 και 2 για τα οποία δεν εκδόθηκε πιστοποιητικό καταγωγής τύπου Α κατά τη στιγμή της εξαγωγής.
   Άρθρο 2
   Έως τις 31 Ιανουαρίου 2017, οι αρμόδιες αρχές του Ισημερινού διαβιβάζουν στην Επιτροπή κατάσταση με τις ποσότητες και τις αξίες για τις οποίες εκδόθηκαν πιστοποιητικά καταγωγής τύπου Α για τους σκοπούς της παρέκκλισης που αναφέρεται στο άρθρο 1 παράγραφοι 1 και 2, καθώς και με τους αύξοντες αριθμούς των εν λόγω πιστοποιητικών.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Αυγούστου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 269 της 10.10.2013, σ. 1.

      (2)  Κανονισμός (ΕΕ) αριθ. 1384/2014 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2014, σχετικά με τη δασμολογική μεταχείριση εμπορευμάτων καταγωγής Ισημερινού (ΕΕ L 372 της 30.12.2014, σ. 5).

      (3)  ΕΕ L 354 της 21.12.2012, σ. 3.

      (4)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (ΕΕ L 253 της 11.10.1993, σ. 1).

      (5)  Κανονισμός (EE) αριθ. 978/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την εφαρμογή συστήματος γενικευμένων δασμολογικών προτιμήσεων και την κατάργηση του κανονισμού (ΕΚ) αριθ. 732/2008 (ΕΕ L 303 της 31.10.2012, σ. 1).

      (6)  Κατ' εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1).

      (7)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).

      (8)  ΕΕ L 346 της 15.12.2012, σ. 3.


title: Εκτελεστικός κανονισμός (ΕΕ) αριθ. 1051/2012 της Επιτροπής, της 8ης Νοεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               9.11.2012

               EL

               Επίσημη Εφημερίδα της Ευρωπαϊκής Ένωσης

               L 310/47

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1051/2012 ΤΗΣ ΕΠΙΤΡΟΠΉΣ
   της 8ης Νοεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Νοεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  36,4

                  MA

                  37,6

                  MK

                  30,8

                  TR

                  65,0

                  ZZ

                  42,5

                  0707 00 05

                  AL

                  31,8

                  TR

                  77,5

                  ZZ

                  54,7

                  0709 93 10

                  TR

                  94,7

                  ZZ

                  94,7

                  0805 20 10

                  PE

                  72,2

                  ZA

                  152,8

                  ZZ

                  112,5

                  0805 20 30, 0805 20 50, 0805 20 70, 0805 20 90

                  AR

                  96,7

                  HR

                  51,5

                  PE

                  42,6

                  TR

                  74,9

                  UY

                  101,2

                  ZA

                  174,3

                  ZZ

                  90,2

                  0805 50 10

                  AR

                  60,7

                  TR

                  89,1

                  ZA

                  98,8

                  ZZ

                  82,9

                  0806 10 10

                  BR

                  271,2

                  PE

                  308,9

                  TR

                  153,1

                  US

                  264,9

                  ZZ

                  249,5

                  0808 10 80

                  CL

                  151,5

                  CN

                  83,7

                  MK

                  34,4

                  NZ

                  136,8

                  ZA

                  141,9

                  ZZ

                  109,7

                  0808 30 90

                  CN

                  90,7

                  TR

                  112,8

                  ZZ

                  101,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1118/2012 της Επιτροπής, της 28ης Νοεμβρίου 2012 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [东山白芦笋 (Dongshan Bai Lu Sun) (ΠΓΕ)]

text:
               30.11.2012

               EL

               Επίσημη Εφημερίδα της Ευρωπαϊκής Ένωσης

               L 330/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1118/2012 ΤΗΣ ΕΠΙΤΡΟΠΉΣ
   της 28ης Νοεμβρίου 2012
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [ (Dongshan Bai Lu Sun) (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

            Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση της Κίνας για την καταχώριση της ονομασίας «
                   (Dongshan Bai Lu Sun)» δημοσιεύθηκε στην Επίσημη Εφημερίδα της Ευρωπαϊκής Ένωσης
                (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2012.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 99 της 3.4.2012, σ. 14.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΚΙΝΑ

          (Dongshan Bai Lu Sun) (ΠΓΕ)